'Moontlik gevaarlike misdadiger' ontsnap uit aanhouding | Maroela Media
Die polisie in Haenertsburg in Limpopo is steeds op die spoor van 'n verdagte nadat hy oor die naweek uit aanhouding ontsnap het.
Kol. Moatshe Ngoepe, woordvoerder van die polisie, het in 'n verklaring gesê die polisie het Sondag omstreeks 17:40 hul rondes in die aanhoudingselle van die plaaslike polisiestasie gedoen toe Ashley Gundani (21) daarin kon slaag om uit die selle te ontsnap.
Gundani is vroeër in hegtenis geneem op aanklagte van huisbraak, verkragting en ontvoering en is tans verhoorafwagtend.
Volgens Ngoepe word Gundani as 'n moontlik gevaarlike misdadiger beskou.
Die omstandighede rakende Gundani se ontsnapping word ondersoek.
Ngoepe het 'n beroep op mense gedoen om enige inligting oor waar Gundani hom dalk bevind by AO Andrew Ngamuni, 082 414 3031, of Stop Misdaad, 08600 10111, aan te meld.
Sal help as daar n foto is…
Moontlik gevaarlik? So wanneer is een NIE gevaarlik nie en BESLIS gevaarlik? Net sodat ons self weet wat ons klasifikasie is as ons bv. nie 'n masker dra nie?
Wat n sirkus. En dan wil hulle nog n verhoging hê.
Maak plek vir die kaders! Whoop whoop!
Hoe gebeur dit? Genade dis om van mal te raak as jy sien het iemand ontsnap sommer net so. Julle is voorwaar 'n grap en dit sê ek met BAIE sarkasme. Niks werk in die regering nie nog minder groot hoed se mense eish!
Die berig se opskrif is nie vir my reg nie… Hy moes eerder lees "Gevaarlike misdadiger gedurende die naweek uit aanhouding gehelp",,, Hy word aangekla van ondermeer verkragting en hy is 'n MOONLIKE GEVAARLIKE MISDADIGER!!! Ons almal weet al dat die siele nie ontsnap nie, hulle betaal 'n fooitjie en daar gaan hy! Geen nikse ontsnapping nie!